als_Latn dik_Latn sag_Latn
Eurodeputetët: Keqardhje që nuk u arrit konsensus mes partive
Deputetët evropian Edvard Kukan, Riçard Hovit dhe Ivo Vajgël të cilët dje në Shkup kishin takime me të gjithë liderët politik, mëngjesin e sotëm lëshuan një komunikatë në të cilin thonë se ndjejnë keqardhje që nuk u arrit konsensus mes të gjithë partive.
“Ndjejmë keqardhje që nuk u arrit konsensus mes të gjitha partive dhe shpresojmë se temat për të cilat ne si ndërmjetësues biseduam me partitë do të ndihmojnë të identifikohen pikat kritike të cilat mund të japin bazën që të gjendet marrëveshje përfundimtare e cila do të lejoj që zgjedhjet të jenë të besueshme. Reformat urgjente të Rajnhard Pirbe duhet të zbatohen në mënyrë që të ruhet rekomandimi pozitiv i hapjes së negociatave për anëtarësimi. Është i nevojshëm konsensus nga gjitha partitë për zbatimin e rekomandimeve të Pribes rreth të cilave deri tani praktikisht nuk është bërë asgjë, posaçërisht për ligjin për informatorët. Si lehtësues në këtë proces nga Parlamenti Evropian, apelojmë deri tek liderët politik të vazhdojnë me përkushtimin e tyre për reforma dhe shpresojmë se prezenca jonë këtu e demonstron përkushtimin tonë ndaj tyre, ndaj popullit të Maqedonisë dhe të ardhmes së saj evropiane. Besojmë sinqerisht se të gjithë partitë politike do të bëjnë përpjekje për të krijuar kushtet për zgjedhje të besueshme. Përsërisim se Parlamenti Evropian do të jetë prezent në periudhën zgjedhore që ta përkrah këtë qëllim si dhe aspiratat drejt zhvillimit demokratik i cili para se gjithash është në interes të popullatës në Maqedoni”, theksohen në njoftimin e tyre, njofton SHENJA.
als_Latn als_Latn als_Latn